หุ้น DELTA ขึ้นเป็น บริษัทมูลค่ามากสุด ในประเทศไทยแล้ว
หุ้น DELTA ขึ้นเป็น บริษัทมูลค่ามากสุด ในประเทศไทยแล้ว
3 ม.ค. 2566

หุ้น DELTA ขึ้นเป็น บริษัทมูลค่ามากสุด ในประเทศไทยแล้ว
หลังจาก DELTA ทำจุดสูงสุดใหม่ไปก่อนปีใหม่ วันนี้ยังคงแรงต่อเนื่อง โดยขึ้นไปทำจุดสูงสุดที่ 926 บาทต่อหุ้น
ณ ราคาสูงสุด DELTA มีมูลค่ากิจการ 1.16 ล้านล้านบาท เป็นบริษัทที่มีมูลค่ามากสุดในตลาดหุ้นไทย มากกว่าทั้ง AOT 1.08 ล้านล้านบาท และ PTT 0.94 ล้านล้านบาท
ปัจจุบัน DELTA กำลังซื้อขายกันที่ มูลค่ากิจการ ต่อกำไรที่ทำได้ หรือ P/E สูงถึง 87 เท่า..
หลายคนคงสงสัยว่า แล้ว DELTA ทำธุรกิจอะไร ?
จริง ๆ แล้ว DELTA ที่อยู่ในตลาดหุ้นไทย เป็นบริษัทลูกของ Delta Electronics Inc. บริษัทสัญชาติไต้หวัน ก่อตั้งขึ้นโดยนักธุรกิจ ชื่อว่า Bruce Cheng
โดยธุรกิจ DELTA ในประเทศไทย หากแบ่งออกตามโครงสร้างรายได้ก็จะมี 3 ธุรกิจหลัก
- กลุ่มผลิตภัณฑ์พาวเวอร์อิเล็กทรอนิกส์ เช่น พาวเวอร์ซัปพลาย, พัดลมอิเล็กทรอนิกส์
- กลุ่มผลิตภัณฑ์อัตโนมัติ เช่น อุปกรณ์อัตโนมัติสำหรับระบบแสงสว่าง และระบบเฝ้าระวังอัตโนมัติสำหรับอาคาร
- กลุ่มผลิตภัณฑ์โครงสร้างพื้นฐาน เช่น เครื่องชาร์จสำหรับยานยนต์ไฟฟ้า หรือ EV Charger
สรุปแล้ว หุ้น DELTA ในตลาดหุ้นไทย ทำธุรกิจประเภท B2B มีลูกค้าเป็นโรงงานอุตสาหกรรม เป็นบริษัทลูกของเครือธุรกิจจากไต้หวัน ที่มีธุรกิจเกี่ยวข้องกับกลุ่มรถยนต์ไฟฟ้าซึ่งเป็นอุตสาหกรรมดาวรุ่งในยุคนี้
อีกประเด็นก็คือ DELTA มี Free Float หรือหุ้นที่ถือครองโดยรายย่อย ที่ต่ำมากแค่ 22.3% จึงทำให้หุ้นนี้ถูก Corner หรือไล่ซื้อราคาได้โดยง่ายกว่าหุ้นตัวใหญ่อื่น ๆ
ถึงตรงนี้ ถ้ามีคนถามเราว่าบริษัทอะไรใหญ่สุดในตลาดหุ้นไทย คำตอบก็จะไม่ใช่กิจการไทยทั้ง AOT และ PTT แต่จะเป็น DELTA บริษัทในเครือธุรกิจ จากไต้หวัน..